**VIZIONARĂ**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu trecerea vremii ne risipim în toate,

fantezia disipării întregește gestul;

își cere zilnic viața, din drepturi amânate,

nu uită să-și ceară, uneori, și restul.

Nu ne-ajunge timpul să privim banalul,

umblă sudoarea-n sfere de sublim;

apa-și are malul, valea-și are dealul,

și-abia ne facem loc, ca să murim.

Tot robotim. Trăim sub năzuinți tari,

avântați departe și cautând un rost;

însuflețiți de sine în neliniștile mari,

viața ne risipește și cere contracost.

Cu trecerea vremii ne risipim în toate,

umblă stăruința-n sfere de sublim;

își cere zilnic viața, din drepturi amânate,

și-abia ne facem loc, ca să murim.